ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 21/2559เรื่อง หลักเกณฑ์ เงื่อนไข และวิธีการเกี่ยวกับการขอตรวจสอบและ การยืนยันการอนุญาตให้ใช้หุ้นเป็นปัจจัยอ้างอิง และการจัดทําและการส่งรายงานเกี่ยวกับ การใช้หุ้นเป็นปัจจัยอ้างอิงเพื่อการ ออกหุ้นกู้ที่มีอนุพันธ์แฝง\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 14 ประกอบกับข้อ 17 วรรคสองแห่งประกาศคณะกรรมการกํากับตลาดทุน ที่ ทจ. 12/2559 เรื่อง การขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง ลงวันที่ 4 พฤษภาคม พ.ศ. 2559 สํานักงานออกประกาศไว้ดังต่อไปนี้ข้อ ๑ ในประกาศนี้"หุ้นกู้ที่มีอนุพันธ์แฝงที่ใช้หุ้นอ้างอิง" หมายความว่า หุ้นกู้ที่มีอนุพันธ์แฝงที่อาจมีการชําระหนี้ทั้งหมดหรือบางส่วนโดยการส่งมอบเป็นหุ้น"หุ้นอ้างอิง" (underlying shares) หมายความว่า หุ้นรายการใดรายการหนึ่งหรือหลายรายการ ซึ่งบริษัทที่ออกหุ้นกู้ที่มีอนุพันธ์แฝงมีสิทธิส่งมอบหรือผู้ถือหุ้นกู้ที่มีอนุพันธ์แฝงมีสิทธิได้รับมอบเพื่อการชําระหนี้ทั้งหมดหรือบางส่วนตามหุ้นกู้ที่มีอนุพันธ์แฝง"ตลาดหลักทรัพย์" หมายความว่า ตลาดหลักทรัพย์แห่งประเทศไทย ข้อ ๒ บริษัทที่ประสงค์จะออกและเสนอขายหุ้นกู้ที่มีอนุพันธ์แฝงที่ใช้หุ้นอ้างอิงต้องยื่นคําขอตรวจสอบการใช้หุ้นอ้างอิงตามหลักเกณฑ์ เงื่อนไข และวิธีการที่จัดไว้บนเว็บไซต์ของสํานักงาน และเมื่อสํานักงานได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ให้บริษัทชําระค่าธรรมเนียมต่อสํานักงาน เว้นแต่หุ้นอ้างอิงของหุ้นกู้ที่มีอนุพันธ์แฝงเป็นหุ้นที่มีลักษณะดังต่อไปนี้ ให้ได้รับยกเว้นไม่ต้องยื่นคําขอตรวจสอบการใช้หุ้นอ้างอิง (1) หุ้นที่เป็นองค์ประกอบของดัชนีหลักทรัพย์ SET 50 ของตลาดหลักทรัพย์(2) หุ้นที่ไม่ได้เป็นหลักทรัพย์จดทะเบียนในตลาดหลักทรัพย์(3) หุ้นที่ออกโดยบริษัทต่างประเทศสํานักงานจะแจ้งผลการพิจารณาคําขอตรวจสอบการใช้หุ้นอ้างอิงตามวรรคหนึ่ง ภายใน 15 วันนับแต่วันที่สํานักงานได้รับคําขอตรวจสอบการใช้หุ้นอ้างอิงพร้อมเอกสารหลักฐานที่ถูกต้องครบถ้วนตามคู่มือสําหรับประชาชนบริษัทที่ได้รับยกเว้นการยื่นคําขอตรวจสอบการใช้หุ้นอ้างอิงตามวรรคหนึ่งยังมีหน้าที่ต้องปฏิบัติให้เป็นไปตามหลักเกณฑ์ในข้อ 4 และข้อ 5 ด้วยข้อ ๓ บริษัทที่ยื่นคําขอตรวจสอบการใช้หุ้นอ้างอิงจะได้รับแจ้งยืนยันการอนุญาตให้ใช้หุ้นอ้างอิงก็ต่อเมื่อสํานักงานพิจารณาเห็นว่าการใช้หุ้นอ้างอิงในกรณีดังกล่าวจะไม่ส่งผลกระทบต่อเสถียรภาพหรือความน่าเชื่อถือของตลาดทุน ทั้งนี้ สํานักงานจะคํานึงถึงวิธีการของบริษัทในการบริหารความเสี่ยงในหุ้นกู้ที่มีอนุพันธ์แฝงที่ใช้หุ้นอ้างอิงมาประกอบการพิจารณาด้วยในการแจ้งยืนยันการอนุญาตให้ใช้หุ้นอ้างอิง สํานักงานอาจกําหนดมูลค่าหรือจํานวนหุ้นอ้างอิงสูงสุดหรือระยะเวลาในการใช้หุ้นอ้างอิงก็ได้ข้อ ๔ ในกรณีที่มีความจําเป็นเพื่อรักษาเสถียรภาพหรือความน่าเชื่อถือของตลาดทุน สํานักงานอาจดําเนินการดังต่อไปนี้ (1) ยกเลิกการได้รับยกเว้นการยื่นคําขอตรวจสอบการใช้หุ้นอ้างอิงตามข้อ 2 (2) ประกาศระงับการนําหุ้นที่ออกโดยบริษัทใดบริษัทหนึ่งมาใช้เป็นหุ้นอ้างอิง ภายใต้เงื่อนไขหรือระยะเวลาที่กําหนด (ถ้ามี) โดยการประกาศดังกล่าวจะไม่กระทบต่อหุ้นอ้างอิงของหุ้นกู้ที่มีอนุพันธ์แฝงที่ได้เสนอขายต่อผู้ลงทุนไปก่อนแล้วข้อ ๕ ภายหลังการเสนอขายหุ้นกู้ที่มีอนุพันธ์แฝงที่ใช้หุ้นอ้างอิง บริษัทต้องดําเนินการแจ้งข้อมูลดังต่อไปนี้ตามหลักเกณฑ์ เงื่อนไข และวิธีการที่กําหนดไว้บนเว็บไซต์ของสํานักงาน(1) แจ้งจํานวนหุ้นกู้ที่มีอนุพันธ์แฝงดังกล่าวที่ขายได้ พร้อมทั้งจํานวนหุ้นอ้างอิงสําหรับหุ้นกู้ที่มีอนุพันธ์แฝงนั้น(2) แจ้งจํานวนหุ้นกู้ที่มีอนุพันธ์แฝงดังกล่าวที่ได้มีการไถ่ถอนแล้ว พร้อมทั้งจํานวนหุ้นอ้างอิงสําหรับหุ้นกู้ที่มีอนุพันธ์แฝงนั้นข้อ ๖ ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 9/2553 เรื่อง หลักเกณฑ์ เงื่อนไข และวิธีการเกี่ยวกับการขอตรวจสอบและการยืนยันการอนุญาตให้ใช้หุ้นอ้างอิง และการจัดทําและส่งรายงานเกี่ยวกับการใช้หุ้นอ้างอิงเพื่อการออกหุ้นกู้อนุพันธ์ ลงวันที่ 22 เมษายน พ.ศ. 2553 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๗ ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2559 เป็นต้นไปผู้มีอํานาจลงนาม - ประกาศ ณ วันที่ 4 พฤษภาคม พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์